e1bfc8cd8ffb164f5209f36a40700567
Συχνότητα κατάγματος σκαφοειδούς 
ostoun.gr
2021.04

Το **κάταγμα σκαφοειδούς** είναι με διαφορά το **συχνότερο** ανάμεσα στα οστάρια του καρπού (90%) Αποτελεί περίπου το 5% των καταγμάτων ολόκληρου του σκελετού. Συνήθως, οφείλεται σε βίαιη υπερέκταση του καρπού. Συμβαίνει κατά την πτώση στο έδαφος και τη στήριξη στο πάσχον χέρι με την παλάμη (επόμενη εικόνα). Μπορεί να συμβεί σε κάθε ηλικία, είναι όμως πολύ πιο συχνό σε ηλικίες μεταξύ 20 και 30 ετών.


 



a5e67281e42373ee2c7f8d89271ed8bc
 Κατάγματα σκαφοειδούς: κλινική εικόνα 
ostoun.gr
2021.04

Μετά τον τραυματισμό, το κάταγμα εκδηλώνεται με πόνο και οίδημα (πρήξιμο) στην κερκιδική πλευρά της πηχεοκαρπικής, στην περιοχή κοντά στη βάση του αντίχειρα. Η κάκωση αναγνωρίζεται από το σημείο της έντονης ευαισθησίας στη χαρακτηριστική περιοχή της «**ανατομική ταμβακοθήκης**» (επόμενη εικόνα). Οι κινήσεις του καρπού, ακόμα και οι πιο απλές, είναι επώδυνες και προδίδουν μια τραυματισμένη άρθρωση.


 


![Κατάγματα σκαφοειδούς](https://i1.wp.com/www.ostoun.gr/wp-content/uploads/2020/02/Scaphoid_Snuffbox.jpg?resize=1008%2C363&ssl=1)![Κατάγματα σκαφοειδούς](https://i1.wp.com/www.ostoun.gr/wp-content/uploads/2020/02/Scaphoid_Snuffbox.jpg?resize=1008%2C363&ssl=1)“Ανατομική ταμβακοθήκη”, το σημείο εντόπισης του πόνου σε κάταγμα σκαφοειδούς


 



23e51b26a0bab4713b27f2816f61e0d4
 Κατάγματα σκαφοειδούς:
ostoun.gr
2021.04

Η απλή **ακτινογραφία** είναι ιδιαίτερα χρήσιμη (επόμενη εικόνα αριστερά). Σε κάποιες περιπτώσεις, το κάταγμα σκαφοειδούς δεν είναι πάντα ορατό σε μια απλή ακτινογραφία. χρειάζεται υψηλός δείκτης υποψίας, για να μη διαφύγει μια τόσο σοβαρή κάκωση. Παλαιότερα χρήσιμο ήταν το σπινθηρογράφημα οστών. Σήμερα όμως, όταν υπάρχει κλινική υποψία, διενεργείται έλεγχος με **αξονική ή μαγνητική τομογραφία** (επόμενη εικόνα Β και C). Οι εξετάσεις αυτές θέτουν οριστικά τη διάγνωση.


 


![Κάταγμα σκαφοειδούς](https://i2.wp.com/www.ostoun.gr/wp-content/uploads/2020/02/Scaphoid_Percutaneous_Image.jpg?resize=985%2C279&ssl=1)![Κάταγμα σκαφοειδούς](https://i2.wp.com/www.ostoun.gr/wp-content/uploads/2020/02/Scaphoid_Percutaneous_Image.jpg?resize=985%2C279&ssl=1)Κάταγμα Σκαφοειδούς: Α. ακτινογραφία, Β. αξονική τομογραφία, C. μαγνητική τομογραφία


 


